73. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 13/290 της 21/28 Ιουν. 1991 (ΦΕΚ Β΄  466) Μεταβίβαση της περιουσίας των Παιδαγωγικών Ακαδημιών και Σχολών Νηπιαγωγών. Η ανωτέρω Γ3/290/1991 Απόφαση, αντικαταστάθηκε από την Γ3/322/7 Ιουν. –23 Ιουλ. 1992 (ΦΕΚ Β΄476) Απόφ. Υπ. Εθν. Παιδείας και ορίστηκε ότι στο Μαράσλειο Διδασκαλείο Δημοτικής Εκπαίδευσης περιέρχεται όλη η κινητή περιουσία της τέως Μαράσλειου Παιδαγωγικής Ακαδημίας, καθώς και η ακίνητη περιουσία της (οικόπεδο και επ’ αυτού κτίσματα) που καταλαμβάνει έκταση εμφαινόμενη υπό στοιχεία ΑΕΖΒΑ στο σχετικό από 27.5.1992 τοπογραφικό του πολ. μηχανικού Χρήστου Περγιαλιώτη και έχει εμβαδόν 7.659 μ2. ενώ η υπόλοιπη ακίνητη περιουσία της τέως Μαρασλείου Παιδαγωγικής Ακαδημίας (οικόπεδο και επ’ αυτού κτίσμα), που εμφαίνεται με τα στοιχεία ΑΒΓΔΑ στο ίδιο τοπογραφικό και έχει εμβαδό 2.897 μ2 περιέρχεται στον Οργανισμό Σχολικών Κτιρίων. Έχοντας υπόψη: 1.Τις διατάξεις του άρθρ. 113 παρ. 10 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101 Α). 2.Τις διατάξεις του άρθρ. 24/1991 Π.Δ/τος (ΦΕΚ 9 Α) «Παράταση της προθεσμίας του άρθρ. 1 παρ. 1 του Π.Δ. 345/1990, παύση λειτουργίας Παιδαγ. Ακαδημιών και Σχολών Νηπ/γών και ρύθμιση σπουδαστικών και άλλων θεμάτων (ΦΕΚ 137 Α)». 3.Την αριθ. Η.2871/30.4.90 (ΦΕΚ 296 τ. Β΄) απόφαση του Πρωθυπουργού και του Υπουργού Εθν. Παιδείας και Θρησκ/των «Ανάθεση αρμοδιοτήτων στους Υφυπουργούς Εθν. Παιδείας και Θρησκ/των Βασ. Μπεκίρη και Καλλιόπη Μπουρδάρα», αποφασίζουμε: Μεταβίβαση περιουσίας Άρθρ.1.-1.Από 1.7.1991, ημερομηνία από την οποία σύμφωνα με το αριθ. 24/1991 Π.Δ/γμα παύουν να λειτουργούν οριστικά οι δημόσιες Παιδαγωγικές Ακαδημίες και οι Σχολές Νηπ/γών και από την οποία καταργούνται τα Σχολικά Ταμεία και οι Σχολικές Εφορείες των Σχολών αυτών, η κυριότητα της πάσης φύσεως κινητής και ακίνητης περιου(Μετά τη σελ. 264,38(α) Σελ. 264,39 Τεύχος 1152- Σελ. 75 Παιδαγωγικές Ακαδημίες 32.Γ.ζ.72-73 σίας την οποία κατέχουν, μεταβιβάζεται αυτοδικαίως και χωρίς άλλες διατυπώσεις ως ακολούθως: Α.ΠΑΙΔΑΓΩΓΙΚΩΝ ΑΚΑΔΗΜΙΩΝ 1.Μαρασλείου Παιδαγωγικής Ακαδημίας Αθηνών στο Μαράσλειο Διδασκαλείο Δημοτικής Εκπαίδευσης. 2.Αλεξανδρούπολης στον Οργανισμό Σχολικών Κτιρίων, εκτός από το διδακτήριο στη Νέα Χιλή, το οποίο με το οικόπεδο και τις λοιπές εγκαταστάσεις και εξοπλισμό του, μεταβιβάζεται στο Πανεπιστήμιο Θράκης. 3.Ηρακλείου στον Οργανισμό Σχολικών Κτιρίων. 4.Θεσσαλονίκης στην Ειδική Παιδαγωγική Ακαδημία Θεσσαλονίκης. 5.Ιωαννίνων στον Οργανισμό Σχολικών Κτιρίων. 6.Λαμίας στον Οργανισμό Σχολικών Κτιρίων. 7.Λάρισας στον Οργανισμό Σχολικών Κτιρίων. 8.Μυτιλήνης στον Οργανισμό Σχολικών Κτιρίων. 9.Ραλλείου Πειραιώς στον Οργανισμό Σχολικών Κτιρίων. 10.Ρόδου στο Πανεπιστήμιο Αιγαίου- Παιδαγωγικό Τμήμα. 11.Τρίπολης στον Οργανισμό Σχολικών Κτιρίων. 12.Φλώρινας στο Πανεπιστήμιο ΘεσσαλονίκηςΠαιδ. Τμήμα Φλώρινας. Β.ΣΧΟΛΩΝ ΝΗΠΙΑΓΩΓΩΝ 1.Αθηνών στον Οργανισμό Σχολικών Κτιρίων. 2.Θεσσαλονίκης στον Οργανισμό Σχολικών Κτιρίων. 3.Καρδίτσας στον Οργανισμό Σχολικών Κτιρίων. 4.Χανίων στον Οργανισμό Σχολικών Κτιρίων. 2.Περιεχόμενο ή όροι διαθήκης, κωδικέλλου ή δωρεάς διατηρούνται όπως έχουν. Εκκρεμείς δίκες, στις οποίες διάδικοι είναι τα καταργούμενα Σχολικά Ταμεία των προαναφερομένων σχολών συνεχίζονται από τον οικείο φορέα στον οποίο περιέρχεται η κυριότητα της περιουσίας. 3.Η ακίνητη και κινητή περιουσία των καταργουμένων από 1.7.91 Παιδ. Ακαδημιών και Σχ. Νηπ/γών της παρ. 1 της παρούσας μεταβιβάζεται προς τον οικείο προαναφερόμενο φορέα από 15 έως 30 Ιουν. 1991 ως εξής: α.Για τη μεταβίβαση της κυριότητας της ακίνητης περιουσίας η Σχολή αποστέλλει προς το οικείο Υποθηκοφυλάκειο αντίγραφο Υπουργ. Απόφασης μεταβίβασης μαζί με αντίγραφα των τίτλων κυριότητας για την καταχώριση της σχετικής πράξεως  Σελ. 264,40 Τεύχος 1152- Σελ. 76 μεταγραφής στα οικεία βιβλία. Την ενέργεια της αυτής η Σχολή κοινοποιεί στον οικείο φορέα που μεταβιβάζεται η περιουσία. Οι μεταγραφές αυτές, σύμφωνα με το άρθρ. 113 παρ. 10 του Νόμ. 1892/90 γίνονται ατελώς. β.Για τη μεταβίβαση της πάσης φύσεως κινητής περιουσίας διενεργείται προηγουμένως έλεγχος, με βάση τα επίσημα βιβλία υλικού για την κατ’ αρχήν διακρίβωση και καταμέτρηση των αντικειμένων και στοιχείων της περιουσίας αυτής (βιβλιοθηκών, βιβλίων, επίπλων, σκευών, οργάνων φυσικής, χημείας, αθλητικών μέσων και οργάνων, λοιπών εποπτικών μέσων, ειδών μαγειρείου και μαγειρικών σκευών κ.λπ.), υπό τριμελούς επιτροπής την οποία καταρτίζει ο Διευθυντής της Σχολής και στην οποία μετέχουν ο ίδιος ως Πρόεδρος και δύο άλλα μέλη εκ του διδακτικού ή διοικητικού προσωπικού. Μετά τον έλεγχο και την καταμέτρηση των στοιχείων της κινητής περιουσίας η τριμελής Επιτροπή κλείνει και υπογράφει τη χρήση των βιβλίων υλικού, κατά κατηγορία σημειώνοντας τον αύξοντα αριθμό της τελευταίας καταχωρίσεως. Στη συνέχεια συντάσσεται εις τετραπλούν πρωτόκολλο παραδόσεως και παραλαβής, στο οποίο αναφέρονται όλα τα υπό παράδοση αντικείμενα και στοιχεία της κινητής περιουσίας κατά κατηγορία και κατ’ αναφορά προς τα επίσημα βιβλία υλικού, φωτοαντίγραφα των οποίων βιβλίων επισυνάπτονται στα πρωτόκολλα. Τα πρωτόκολλα υπογράφονται από την τριμελή επιτροπή και τα λοιπά μέλη της Σχολικής Εφορείας και από τον εκπρόσωπο που θα ορίσει ο φορέας στον οποίο, σύμφωνα με την παρ. 1 της παρούσας περιέρχεται η κυριότητα της κινητής περιουσίας. Από ένα αντίγραφο των πρωτοκόλλων λαμβάνει ο Διευθυντής της Σχολής και ο εκπρόσωπος του παραλαμβάνοντος φορέως, ενώ ένα αντίγραφο υποβάλλεται στο Υπουργείο Παιδείας και ένα παραμένει στο αρχείο της Σχολής. 32.Γ.ζ.73 Παιδαγωγικές Ακαδημίες Χρηματικά υπόλοιπα Σχολικών Ταμείων  και Επιτροπών Συσσιτίων Άρθρ.2.-Από 1.7.1991 τα τυχόν χρηματικά υπόλοιπα των Σχολικών Ταμείων των Δημοσίων Παιδαγωγικών Ακαδημιών και Σχολών Νηπιαγωγών της παρ. 1 της απόφασης μας αυτής, καθώς και των Επιτροπών Συσσιτίων τόσο των Δημοσίων Παιδαγωγικών Ακαδημιών και Σχολών Νηπιαγωγών, όσο και των Παιδαγωγικών Ακαδημιών της Αρσακείου Φιλεκπαιδευτικής Εταιρείας στο Παλαιό Ψυχικό και στην Πάτρα, εισέρχονται στα έσοδα του τακτικού προϋπολογισμού μέσω των κατά τόπους οικείων Δημοσίων Ταμείων και ακολούθως εγγράφονται στα Έξοδα του Τακτικού Προϋπολογισμού του Υπουργείου Εθνικής Παιδείας και Θρησκευμάτων και συγκεκριμένα στο Φορέα 19-710 και Κ.Α.Ε. 5299 «Δαπάνες αντιμετώπισης αναγκών εφαρμογής νέων προγραμμάτων και δραστηριοτήτων (για κατανομή)». «Σε περίπτωση κατά την οποία η ανάληψη των υπολοίπων χρηματικών ποσών των Σχολικών Ταμείων και των Επιτροπών Συσσιτίων καθίσταται αδύνατη, είτε λόγω κατάργησης, ή μη ύπαρξης Σχολικών Εφορειών ή Επιτροπών Συσσιτίων, είτε λόγω απουσίας ή παραίτησης μελών που είχαν ορισθεί με την τελευταία πράξη συγκρότησής τους, είτε για οποιοδήποτε άλλο λόγο, τότε η ανάληψη των χρηματικών υπολοίπων μπορεί να γίνεί και μετά την 1.7.1991 από τον εκπαιδευτικό που κατά την 30.6.1991 ασκούσε τα καθήκοντα του Διευθυντού ή Αναπληρωτού Διευθυντού (Υποδιευθυντού )της Σχολής και να αποδοθούν κατά τα οριζόμενα στην προηγούμενη παράγραφο από τον ίδιο, έπειτα από σχετική εντολή του ΥΠΕΠΘ». Η μέσα σε «» παράγραφος προστέθηκε από την παρ. 3 της Γ3/342/28 Ιουν./6 Αυγ. 1991 (ΦΕΚ Β΄ 619) Απόφ. Υπ. Εθν. Παιδείας και Θρησκευμάτων. Παράδοση Αρχείων Άρθρ.3.-Μέχρι 30.6.1991 πραγματοποιείται η παράδοση των Αρχείων των Παιδαγωγικών Ακαδημιών και των Σχολών Νηπιαγωγών όπως ορίζεται από το άρθρ. 3 του Π.Δ. 447/1989 (ΦΕΚ 194 τ. Α΄).